FORUNDERSØGELSE:nKonsultation og røntgen, for at vurdere afstanden til kæbehulen (for tænder i overmunden) eller nervekanaler (for tænder i undermunden) samt for at bedømme knoglens bredde.nUdarbejdelse af behandlingsplan og prisoverslag.nBEHANDLING:nImplantatet sættes i kæbebenet efter man har boret et hul i knoglen. Dette sker under lokalbedøvelse. Hvis knoglen er for smal til at implantatet kan indsættes, kan knoglen gøres bredere ved hjælp af knogletransplantation (knogleopbygning) kombineret med membranbehandling. Hvis knoglen i overkæben er for lav, kan man løfte slimhinden i kæbehulen (sinusløft). Disse er lidt mere komplicerede teknikker og derfor dyrere end almindelig implantatbehandling (pris ca. 4.500 kr. for sinusløft). Der skal ikke påregnes sygedag eller andre større hensyn på dagen eller dagene efter.nNår implantatet er sat i, monteres der en helingsskrue over implantatet, og tandkødet sys sammen. Nogle implantater indsættes med en “lukket” teknik, dvs. de skjules helt under slimhinden i helingsfasen; for at give den ekstra ro til at hele. Andre er frilagt fra operationsdagen (hvis de sidder stabilt nok i kæben). Hvis du har en tandprotese, kan du ikke bære denne i 2 – 3 dage efter operationen (vi tilpasser din protese).nEFTERBEHANDLING:n1 uge efter operationen kommer du til kontrol og får fjernet stingene, såfremt du har gennemgået en lukket teknik. Hvis implantatet derimod er frilagt, skal det dagligt børstes helt rent ligesom de øvrige tænder, ellers kan der komme betændelse i tandkødet og implantatet risikerer at mistes.nImplantatet vokser sig herefter fast i kæben. Dette varer ca. 3-4 måneder.nEr helingen tilfredsstillende, fremstilles en bro eller en krone på implantatet. Implantatet kan også anvendes til at fastholde en aftagelig protese, det være sig en tryklås-protese eller en teleskop-protese. For at bevare implantatet på længere sigt er det vigtigt, at renhold af implantatet kontrolleres med jævne mellemrum hos tandlægen. Særlig implantatbroer skal holdes rene i mellemrummene, hvilket bedst kan gøres med interdentalbørster (mellemrumsbørster/små ”flaskerensere”).nKronen fremstilles i tandlaboratoriet. Dette tager 1 – 2 uger afhængig af kompleksitet.nHerefter kan implantatkronen sættes fast på implantatet, hvor den enten skrues fast eller cementeres.nMULIGE KOMPLIKATIONERnI enkelte tilfælde vokser implantatet ikke fast. Årsagerne til dette kan f.eks. være belastning eller betændelse i helingsperioden. Implantatet skal fjernes, og efter ca. 2 måneder kan der indsættes et nyt. Undersøgelser viser, at der er større risiko for at miste implantatet, hvis man ryger, idet tobaksrygning bl.a. forsinker sårhelingen.nHvis implantatet ikke holdes helt fri for bakteriebelægninger, kan der komme betændelse langs tandkødet, som vil medføre knogletab omkring implantatet. Betændelsen er vanskelig at behandle og vil i værste fald end med at implantatet mistes.nUhensigtsmæssig hård belastning kan medføre løsning af implantatet. Dette gælder specielt, hvis der ikke er knogle nok, så der kun kan indsættes et kort eller spinkelt implantat.nImplantatkronen kan gå løs. Hvis den er limet, kan den limes/cementeres igen. Hvis den er skruet på, kan den skrues fast igen. Hvis kronen eller broen løsner sig, skyldes det ofte nogle bidfunktionelle forhold, som ikke afsløredes ved afleveringen af kronen eller broen. Der foretages derfor beslibning af bro eller krone.